Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: 1997. évi CXL. törvényben foglalt besorolástól függetlenül, a II. fejezet 3. pontja alkalmazandó.
Paragraph Index: 414

10. A Magyar Reprográfiai Szövetség a jogdíjközlemény megfelelő rendelkezéseiben meghatározott tételes díjfizetés helyett, átalányszerződést is köthet a reprográfiára szolgáló készülékek gyártóival (importőreivel) és a készüléket ellenérték fejében üzemeltetőkkel (a továbbiakban: díjfizetésre kötelezettek), vagy azok jelentős részét megfelelő mértékben képviselő érdekképviseleti szervekkel. Átalánydíjas szerződés csak akkor köthető, ha — a díjfizetésre kötelezettnek a Magyar Reprográfiai Szövetséggel szemben jogdíjtartozása nincs, és adatszolgáltatási kötelezettségének eleget tett, — az átalánydíjas szerződés megkötését a reprográfiára szolgáló készülékek elhelyezésének és üzemeltetésének sajátos körülményei, vagy a díjfizetésre kötelezettek által fizetendő jogdíj jelentős mértéke, vagy a díjfizetésre kötelezettek nagy részének azonos országos érdekképviseleti szervben való önkéntes tagsága és az érdekképviseleti szerv átalánydíjas szerződés kötésére irányuló jogszabály és alapszabályszerű felhatalmazása ezt lehetővé és indokolttá teszi, — az átalánydíjas szerződések megkötése során a Magyar Reprográfiai Szövetség az átalánydíjas szerződésekkel érintett díjfizetésre kötelezettek között indokolatlan megkülönböztetést nem alkalmazhat, azaz azonos feltételek mellett, azonos kedvezményeket biztosít, — országos érdekképviseleti szervekkel csak akkor köthető átalányszerződés, ha az érdekképviseleti szerv a tagjai (az érintett díjfizetésre kötelezettek) jogdíjfizetéséért megfelelő biztosítékot nyújt, és/vagy a jogdíjfizetési kötelezettséget egészben vagy részben átvállalja. IV. Fejezet A fenti jogdíjak 2001. április 1-jétől 2001. december 31-ig érvényesek. RSZ Magyar Reprográfiai Szövetség * * * A Jogdíjközleményt az Szjt. 90. §-ának (2) bekezdése alapján jóváhagyom. Budapest, 2001. március 2. Rockenbauer Zoltán s. k., a nemzeti kulturális örökség minisztere 2001/31. szám A Fogyasztóvédelmi Főfelügyelőség közleményei A Baranya Megyei Közigazgatási Hivatal Fogyasztóvédelmi Felügyelősége mintavétellel egybekötött ellenőrzést végzett Sofroniciuné Pintér Erika vállalkozó Pécsi Vásártéren működő elárusítóhelyén. A Fogyasztóvédelmi Főfelügyelőség laboratóriumában elvégzett vizsgálatok szerint az alább felsorolt termékek nem felelnek meg az élet- és vagyonbiztonsági követelményeknek. A MAMMONLEX Model No 242 típusú őrlő-mixer és a BROWN BR—1191 típusú kenyérpirító tűz- és áramütés-veszélyes, továbbá a FUGISON  MX—167S típusú szendvicssütő áramütés-veszélyes. A Fogyasztóvédelmi Főfelügyelőség a fenti termékek forgalmazását, az áruk és szolgáltatások biztonságosságáról és az ezzel kapcsolatos piacfelügyeleti eljárásról szóló

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes